OpenLLM-France/wikimedia huggingface dataset:
# Base Carlini

La Base Antártica Carlini és una estació científica permanent argentina situada a l'’ illa Rei Jordi (o 25 de Maig) de les illes Shetland del Sud.
Rep el nom del tinent José Jubany que morí en acte de servei l'any 1948.
Està habitada per unes 29 persones a l'hivern (2010) i per 33 a l'estiu.
Està operada i administrada per la Direccion Nacional del Antartico de l'Argentina, organisme depenent del Ministerio de Relaciones Exteriores, Comercio Internacional y Culto argentí. Els plans cientifics són implementats i supervisats pel Instituto Antartico Argentino. El Comando Antártico de Ejército de l'Argentina subministra el personal que hi passa l'hivern.

## Història

En la campanya antàrtica d'estiu (CAV) 1953/54, i per establir una estació de suport aeronaval per a màquines amfíbies en la badia Guardia Nacional s'escollí caleta Potter, en la regió sud-occidental de l'illa 25 de Mayo (o King George Island), de les illes Shetland del Sud.
El refugi establert el 21 de novembre de 1953, inicialment es va dir Potter i després Estación Aeronaval Caleta Potter. Els pilots que interveniren en aquella campanya van proposar que la base aeronaval portés el nom de l'aviador José Jubany, mort en acte de servei a la província de Santa Cruz el 14 de setembre de 1948, i l'estació va passar a ser nomenada Teniente Jubany.
En la CAV 1957/58, dos grups de científics del Instituto Antártico Argentino, realitzaren tasques d'aixecament geològic de la zona prenent mostres petrogràfiques i paleontològiques i estudis per investigar el moviment d'ascens de la zona.
L'actual base va ser inaugurada el 12 de febrer de 1982 sota el nom d'Estación Científica Teniente Jubany actualment rep el nom oficial de Base Antártica Jubany.
L'11 d'abril del 2005 es va inaugurar la Sala del Bicentenario, amb 53 butaques, primera sala cinematogràfica en el continent Antàrtic. La base disposa d'11 construccions per allotjar el personal.
A la península Potter, prop de la base, hi ha els refugis Albatros i Elefante, que en depenen.

## Geografia

Es troba al marge oriental de la caleta Potter de l'illa S'hi albiren El cerro Tres Hermanos (210 m), el nunatak Yámana i la glacera Fourcade.
A prop hi ha llacunes d'aigua dolça. A l'estiu a la zona de la base no hi ha neu ni gel.

## Clima

Té clima antàrtic però un poc menys rigorós que el general. A l'estiu la temperatura està al voltant del -2 i -3 °C i durant l'hivern entre els -10 °C i -20 °C.
En general les precipitacions són de neu encara que a l'estiu hi pot haver plugims líquids.

## Recerca científica

S'investiga el CO₂, sismologia, mamífers i aus entre d'altres.

## Referències

* ↑ «TELAM, cens d'octubre de 2010». Arxivat de l'original el 2012-07-03. [Consulta: 3 juliol 2012].
* ↑ DNA. 50 Aniversario de la Base Jubany
* ↑ Ejercito Argentino

## Enllaços externs

* Sitio web Direcciòn Nacional del Antartico
* 50 aniversario de la Base Jubany Dirección Nacional del Antártico
* Base Jubany Comando Antártico de Ejército
* Base Jubany Sitio de la fundación Marambio
* Plan Anual Antártico 2011
# Flora Brasiliensis

Flora Brasiliensis, abreujat Fl. Bras.), és una obra de 15 volums sobre plantes brasileres, publicat a Alemanya entre 1840 a 1906 pels naturalistes Carl Friedrich Philipp von Martius, August Wilhelm Eichler, Ignatz Urban, amb la participació de 65 especialistes i el patrocini dels emperadors d'Àustria, Brasil i pel rei de Baviera.
Està centrada en la descripció i en la taxonomia, abastant 22.767 espècies, sobretot angiospermes brasileres. Està escrita en llatí, i inclou 3.811 litografies.
L'obra va ser començada per Stephan Endlicher i Martius. Von Martius va completar 46 dels 130 fascicles abans de la seva mort el 1868, on es va acabar amb la monografia el 1906.
Aquesta obra va ser el corol·lari a les expedicions per Brasil de Martius i de Johann Baptiste von Spix de 1817 a 1820.

## Estructura de l'obra

* 15 volums
** 40 parts
*** 10.367 pàgines.

## Referències

* ↑ a Tropicos
* ↑ «Endlicher, Stephan L. (1804 - 1849)». Collectors & Illustrators. Australian National Herbarium, 13-11-2007. [Consulta: 20 octubre 2008].

## Enllaços externs

* Flora Brasiliensis (anglès)
# Callistemon acuminatus

Callistemon acuminatus és una espècie de planta de la família de les Mirtàcies, endèmica d'Austràlia. És un arbust perenne que es troba sobre sòls humits no inundats a zones humides. És una espècie que s'usa com a planta ornamental.

## Referències

* ↑ «Callistemon acuminatus» a EOL. Data consulta: 26 de març de 2014.
# Gai Sili

Gai Sili és el nom dels següents personatges:
* Gai Sili (cònsol), cònsol l'any 13
* Gai Sili (amant de Messal·lina), amant de Messal·lina
* Gai Sili Itàlic, poeta romà
# Lieja-Bastogne-Lieja 2005

La Lieja-Bastogne-Lieja 2005 fou la 91a edició de la clàssica ciclista Lieja-Bastogne-Lieja. La cursa es va disputar el diumenge 24 d'abril de 2005, sobre un recorregut de 260 km, i era la desena prova de l'UCI ProTour 2005. El kazakh Aleksandr Vinokúrov (T-Mobile Team) va guanyar per davant de l'alemany Jens Voigt (Team CSC), i del neerlandès Michael Boogerd (Rabobank), segon i tercer respectivament.

## Classificació general

| | Ciclista | Equip | Temps |
| 1 | Aleksandr Vinokúrov | T-Mobile Team | 6h 29' 09" |
| 2 | Jens Voigt | Team CSC | m. t. |
| 3 | Michael Boogerd | Rabobank | + 14" |
| 4 | Paolo Bettini | Quick Step-Innergetic | + 24" |
| 5 | Cadel Evans | Davitamon-Lotto | m. t. |
| 6 | David Etxebarria | Liberty Seguros-Würth | + 27" |
| 7 | M. A. Martín Perdiguero | Phonak | + 28" |
| 8 | Mirko Celestino | Domina Vacanze-De Nardi | m. t. |
| 9 | Damiano Cunego | Lampre-Caffita | m. t. |
| 10 | Ángel Vicioso | Liberty Seguros-Würth | m. t. |

## Referències

* ↑ «Vinokourov gana 'La Lieja' ayudado por Jens Voigt». Mundo Deportivo, 25-04-2005 [Consulta: 10 octubre 2015].
* ↑ A Michael Boogerd se li van anul·lar els resultats obtinguts del 2005 al 2007

## Enllaços externs

* Web oficial (anglès) (francès)
* Resultats a les-sports.info
# Voynich

«Voynich» té aquests significats:
* Ethel Voynich (1864-1960), novel·lista i música britànica, epònima del cràter de Voynich. Dona de Wilfrid
* Wilfrid Voynich (1865-1930), revolucionari polonès, epònim del manuscrit de Voynich. Marit d'Ethel
* Cràter de Voynich, cràter de Venus batejat en honor d'Ethel
* Manuscrit de Voynich, document misteriós del segle xv, batejat en honor de Wilfrid
# Gervasio de Artiñano y Galdácano

Gervasio de Artiñano y Galdácano (Bilbao, 14 de febrer de 1873 - Madrid, 16 de juliol de 1938) fou un enginyer i polític espanyol.
El 1914 va donar una conferència a l'Ateneo de Madrid sobre l'arquitectura naval espanyola. El 1915 fou nomenat catedràtic de l'Escola d'Enginyers Industrials de Bilbao i fou elegit diputat catòlic independent d'inspiració carlina pel districte de Laguardia (Àlaba) a les eleccions generals espanyoles de 1918 i 1919.
El 1930 fou nomenat catedràtic a l'Escola d'Enginyeria de la Universitat Central de Madrid. El 1934 fou nomenat membre de la Reial Acadèmia de la Història. En esclatar la guerra civil espanyola es va aixoplugar a l'ambaixada de Xile, on va morir el 16 de juliol de 1938.

## Obres

* Historia del comercio con las Indias durante el dominio de los Austrias (1917)
* La Arquitectura Naval Española (1920)
* Resistencia de materiales y Grafostática (1930)
* Encarecimiento de la vida en Europa y singularmente en España
* Bosquejo crítico de la evolución de nuestra industria desde la época de los Reyes Católicos hasta mediados del siglo XIX
* Historia del comercio con las Indias durante la dominación de los Austrias y el Estudio de la Cultura Española en las Indias

## Referències

* ↑ Gervasio de Artiñano a geni.com
* ↑ Gervasio de Artiñano a l'Enciclopedia Vasca Auñamendi
* ↑ Fitxa del Congrés dels Diputats
* ↑ In memoriam : D. Gervasio de Artiñano y Galdácano, per Vicente Castañeda.

## Enllaços externs

* Gervasio de Artiñano a la Biblioteca Cervantes Virtual
# Baulny

Baulny és un municipi francès situat al departament del Mosa i a la regió del Gran Est. L'any 2007 tenia 14 habitants.

## Demografia
### Població

El 2007 la població de fet de Baulny era de 14 persones. Hi havia 8 famílies, de les quals 4 eren unipersonals (4 dones vivint soles i 4 dones vivint soles) i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 11 habitatges, 8 eren l'habitatge principal de la família i 3 estaven desocupats. Tots els 11 habitatges eren cases. Tots els 8 habitatges principals que hi havia estaven ocupats pels seus propietaris; 2 tenien tres cambres, 2 en tenien quatre i 4 en tenien cinc o més. 0 habitatges disposaven pel capbaix d'una plaça de pàrquing. A 4 habitatges hi havia un automòbil i a 1 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Baulny el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 8 persones, 6 eren actives i 2 eren inactives. Les 6 persones actives estaven ocupades(4 homes i 2 dones).. De les 2 persones inactives 1 estava jubilada i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa extractiva.
L'any 2000 a Baulny hi havia 6 explotacions agrícoles que ocupaven un total de 528 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Baulny a l'INSEE.
* Évolution et structure de la population Fitxa amb el detall de dades de Baulny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Sociedad Metropolitana de Construcción

Sociedad Metropolitana de Construcción, SA constituïda el 1923, fou una empresa que dugué a terme la construcció del Ferrocarril Metropolità Transversal de Barcelona i altres obres relacionades amb l'encreuament entre les línies del Transversal i les dels Ferrocarrils Catalans al carrer Balmes. També treballà en projecte hidràulics a altres ciutats de l'Estat espanyol. El seu fons gràfic format per 4 àlbums (209 fotografies) es conserva a l'Arxiu Fotogràfic de Barcelona. El fons recull un reportatge de les obres de construcció de la línia Transversal del metro entre passeig Fabra i Puig i la Bordeta. Aquesta és la segona línia de metro que es va construir a la ciutat de Barcelona.

## Referències

* ↑ Domènech, Sílvia (dir.); Torrella, Rafel; Ruiz, Montserrat. Barcelona fotografiada: 160 anys de registre i representació: guia dels fons i les col·leccions de l'Arxiu Històric de la Ciutat de Barcelona (CC-BY-SA-3.0). Arxiu Municipal de Barcelona, Institut de Cultura de Barcelona, 2007, p. 155. ISBN 978-84-9850-029-5.
# Campionat britànic de trial 1976

La temporada de 1976 del Campionat britànic de trial fou la 27a edició d'aquest campionat, organitzat per l'ACU. El calendari oficial constava de 10 proves puntuables.

## Classificació final

| Posició | Pilot | Motocicleta | Punts |
| 1 | Malcolm Rathmell | Montesa | 105 |
| 2 | Martin Lampkin | Bultaco | 87 |
| 3 | Dave Thorpe | Bultaco | 72 |
| 4 | Rob Shepherd | Montesa | 64 |
| 5 | John Metcalfe | Suzuki | 49 |
| 6 | Mick Andrews | Yamaha | 48 |
| 7 | Nigel Birkett | Suzuki | 47 |
| 8 | Rob Edwards | Montesa | 39 |
| 9 | Alan Lampkin | Bultaco | 22 |
| 10 | Nick Jefferies | Honda | 18 |

## Referències

* «Great Britain - 1976» (en anglès). trialonline.org. [Consulta: 19 març 2023].
# Fòrum de Constantí

El fòrum de Constantí (grec: Φόρος Κωνσταντίνου, Foros Konstandinu; llatí: Forum Constantini) fou construït en el moment de la fundació de Constantinoble just a fora de les antigues muralles de Bizanci. Marcava el centre de la ciutat i era un nexe de la Mese, la principal via cerimonial que travessava la ciutat. Era circular i tenia dues portes monumentals a l'est i oest. La columna de Constantí, que encara es manté al seu lloc i avui en dia es coneix en turc com a Çemberlitaş, fou erigida al centre de la plaça.
Originàriament, al damunt de la columna hi havia una estàtua de Constantí I el Gran (r. 306-337) com a Apol·lo. Tanmateix, el 1150, un fort temporal feu caure l'estàtua i els tres segments més alts de la columna, que l'emperador Manuel I Comnè (r. 1143-1180) substituí per una creu. A banda d'això, el fòrum restà gairebé intacte fins a la Quarta Croada el 1203-1204. El primer senat de la ciutat tenia la seu a la seva part septentrional. Les fonts revelen que la plaça estava decorada amb un conjunt d'estàtues antigues, però no se'n coneix ni l'aspecte ni la ubicació.
El fòrum quedà molt malmès per un incendi provocat pels soldats de la Quarta Croada el 1203. Els croats fongueren les estàtues antigues que decoraven el fòrum després del saqueig del 1204.

## Referències

* ↑ David Potter. Constantine the Emperor (en anglès). Oxford University Press, 2012, p. 262 et seq. ISBN 978-0-19-998602-6.
* ↑ Allan Doig. Liturgy and Architecture from the Early Church to the Middle Ages (en anglès). Ashgate Publishing, Ltd., 2008, p. 53-. ISBN 978-0-7546-5274-8.
# Jeffersonville (Nova York)

Jeffersonville és una població dels Estats Units a l'estat de Nova York. Segons el cens del 2000 tenia 420 habitants.

## Demografia

Segons el cens del 2000, Jeffersonville tenia 420 habitants, 162 habitatges, i 92 famílies. La densitat de població era de 395,5 habitants/km².
Dels 162 habitatges en un 25,9% hi vivien nens de menys de 18 anys, en un 46,9% hi vivien parelles casades, en un 6,2% dones solteres, i en un 43,2% no eren unitats familiars. En el 37,7% dels habitatges hi vivien persones soles el 21,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 3,05.
Per edats la població es repartia de la següent manera: un 20,7% tenia menys de 18 anys, un 5,5% entre 18 i 24, un 21,7% entre 25 i 44, un 23,1% de 45 a 60 i un 29% 65 anys o més.
L'edat mediana era de 46 anys. Per cada 100 dones de 18 o més anys hi havia 76,2 homes.
La renda mediana per habitatge era de 32.500 $ i la renda mediana per família de 48.125 $. Els homes tenien una renda mediana de 34.219 $ mentre que les dones 22.232 $. La renda per capita de la població era de 17.899 $. Cap de les famílies i el 6,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jeffersonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Jeffersonville». American Fact Finder. Oficina del Cens dels Estats Units, 12-01-2010.
# Eleccions federals suïsses de 1999

Les eleccions federals suïsses de 1999 se celebraren el 24 d'octubre de 1999 per a renovar els 200 membres del Consell Nacional de Suïssa i els 46 membres del Consell dels Estats de Suïssa que escolliran els 21 membres del Consell Federal de Suïssa. El partit més votat fou el Partit Socialdemòcrata de Suïssa.

## Resultats electorals
### Consell Nacional de Suïssa

Resultat de les eleccions al Consell Nacional de Suïssa de 24 d'octubre de 1999
| Partits | Partits | Abbr. | Vots | % | +/– | Escons | +/– |
| | Partit Socialdemòcrata de Suïssa | SPS/PSS | 438.555 | 22,5 | +0,7% | 51 | -3 |
| | Partit Popular Suís | SVP/UDC | 440.159 | 22,6 | +7,7% | 44 | +11 |
| | Partit Radical Democràtic de Suïssa | FDP/PLR | 388.784 | 19,9 | –0,3% | 43 | +2 |
| | Partit Popular Democristià de Suïssa | CVP/PDC | 309.122 | 15,8 | –1,0% | 35 | +1 |
| | Partit Verd de Suïssa | GPS/PES | 96.805 | 5,0 | ±0% | 9 | +1 |
| | Partit Liberal de Suïssa | LPS/PLS | 43.871 | 2,3 | -0,4% | 6 | –1 |
| | Partit Evangèlic Suís | EVP/PEV | 35.676 | 1,8 | ±0% | 3 | +1 |
| | Demòcrates Suïssos | SD/DS | 35.882 | 1,8 | –1,2% | 1 | -2 |
| | Unió Democràtica Federal | EDU/UDF | 24.356 | 1.3 | ±0% | 1 | ±0 |
| | Partit del Treball | PdA/PST-POP | 18.568 | 1,0 | –0,2% | 2 | -1 |
| | Lliga de Ticino | LdT | 17.118 | 0,9 | ±0% | 2 | +1 |
| | Aliança dels Independents | LdU | 14.440 | 0,7 | -2,3% | 1 | -2 |
| | Partit Suís de la Llibertat | FPS | 16.888 | 0,9 | –3,1% | 0 | -7 |
| | solidaritéS | Sol | 9.138 | 0,5 | ±0,0% | 1 | +1 |
| | Partit Socialcristià | CSP/PCS | 8.212 | 0,4 | +0,1% | 1 | ±0 |
| | Llista Alternativa | AL | 6.257 | 0,3 | = | 0 | = |
| Total (participació 43,3%) | Total (participació 43,3%) | | 1.970.303 | | | | 200 |
| Font: http://www.wahlen.ch/ Arxivat 2021-02-28 a Wayback Machine. ||||||

## Referències

* Resultats a electionresources.org
# Andy Macdonald

Andy Macdonald (Melrose, 31 de juliol de 1973) és un skater professional estatunidenc. Des de setembre de 2013 ostenta el rècord de més medalles als X Games en la modalitat de rampa (vert) i ha guanyar vuit vegades la competició de la Copa del Món de Monopatí.

## Trajectòria

Macdonald va començar a practicar amb el monopatí el 1986 quan tenia 12 anys. Es va graduar a la Newton North High School el 1992.
Macdonald es va convertir en skater professional el 1994. El 1998 va ser seleccionat com el millor patinador pels lectors de la revista Transworld Skateboarding, i va aparèixer al vídeo Starting Point 2: Transitions. El mateix any va aparèixer al videojoc MTV Sports: Skateboarding featuring Andy MacDonald per a Sega Dreamcast, PlayStation i PC. També va aparèixer al joc de PC Backyard Skateboarding. A més, Macdonald va pronunciar un discurs contra les drogues a la Casa Blanca que va ser precedit d'una demostració de patinatge de monopatí pel terra de marbre de l'edifici.
Amb SBI Enterprises i Bruce Middleton, Macdonald va dissenyar el Flybar 1200, un tipus de pogo stick. El 2022 va anunciar la seva intenció d'intentar classificar-se per als Jocs Olímpics d'Estiu de 2024 en representació d'Anglaterra, la terra natal del seu pare. Va aconseguir la classificació el juny de 2024 a Budapest, als 50 anys, essent el patinador olímpic més veterà de la història. Va compartir equip amb Tommy Calvert, un noi 37 anys més jove que ell que competirà amb només 13 anys. Al parc de La Concorde. el patinador de Melrose va quedar eliminat en la qualificació preliminar, on va ser 18è d'un total de 22 participants.

## Palmarés

* 1r a la Copa del Món: 1996–2000, 2002, 2012
* 1r als X Games 1997–2002: dobles verts (amb Tony Hawk)

## Referències

* ↑ «Team». Positiv Skateboards. Arxivat de l'original el October 26, 2010. [Consulta: October 16, 2010].
* ↑ Rocchio, Christopher. «Skateboard's STR8TLK». Newton Tab. Arxivat de l'original el October 20, 2013. [Consulta: October 16, 2013].
* ↑ «Andy Macdonald». Alliance of Action Sports. Arxivat de l'original el September 19, 2010. [Consulta: October 16, 2010].
* ↑ Linendoll, Katie. «Flybar bouncing: No walk in the park (hands-on)» (en anglès). CNET, Dec 6, 2010. [Consulta: 29 abril 2024].
* ↑ «The 48-year-old skateboarder eyeing the Olympics» (en anglès). BBC Sport.
* ↑ «GB's Brown, 15, and Macdonald, 50, reach Paris 2024» (en anglès). BBC Sport, 23-06-2024.
* ↑ «Sponsors». andymacdonald.com. The Official Andy Mac Website, 01-09-2013. Arxivat de l'original el August 10, 2013. [Consulta: September 25, 2013].
* ↑ Trevor Ward. «Pro Team». Theeve Titanium Truck Co, 01-09-2013. Arxivat de l'original el September 27, 2013. [Consulta: September 25, 2013].
* ↑ Gozalbo, Àlex. «Un 'skater' participarà als Jocs Olímpics amb 50 anys per complir una promesa d'amor». Ara, 30-06-2024. [Consulta: 26 juliol 2024].
* ↑ «Skateboarding - Men's Park Prelims Results» (en anglès). COI, 2024-08-07ª. [Consulta: 7 agost 2024].
# Gerwen

Gerwen és una localitat del municipi neerlandès de Nuenen, Gerwen en Nederwetten, al Brabant del Nord.

## Personatges il·lustres

* Piet Rooijakkers: ciclista

## Enllaços externs

* www.nuenen.nl
# Baule (Loiret)

Baule és un poble francès al departament del Loiret, al Cantó de Beaugency i limita amb el cantó de Meung-sur-Loire. El nom de la comuna, Baule, ve del llati boola, que volt dit terra no conreada. En el segle xii, la baronia de Baule dépenia del comtat de Beaugency.
# Sepulcre de la família Solà-Vinardell

El sepulcre de la família Solà-Vinardell és una obra d'Arenys de Mar (Maresme) del cementiri d'Arenys de Mar.

## Descripció

Grup escultòric format per la Verge i Jesucrist. El fill està assegut a la falda de la Verge, representant el tema de la Pietat, d'inspiració miquelangeliana. Construït amb marbre blanc, posteriorment s'afegí un templet per protegir-lo de les inclemències del temps.

## Referències

* ↑ «Sepulcre de la família Solà-Vinardell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 juliol 2015].
# Jhimruk Khola

El Jhimruk Khola (Nepalès झिमरुक खोला) és un afluent esquerre del riu Rapti al Nepal.
El Jhimruk Khola té la seva font a la VDC Arkha, al districte de Pyuthan. El riu discorre per la cadena de Mahabharat en direcció sud-oest principalment. Flueix principalment al districte de Pyuthan. A la part alta del Jhimruk Khola flueix al llarg del límit del districte fins a Gulmi. La capital del districte Pyuthan es troba a la zona mitja. El curs inferior del riu és al districte d'Arghakhanchi.
El Jhimruk Khola té una longitud d'uns 90 km.

## Referències

* ↑ «Cerca: (28.27°N 83.07°E)». Google Maps. [Consulta: 30 agost 2020].
* ↑ «Government announces dissolution of VDCs, birth of village councils» (en anglès). Online Khabar, 10-03-2017. Arxivat de l'original el 1-7-2018. [Consulta: 30 agost 2020].
* ↑ VDC són les inicials Village Development Committee, el nivell més baix de l'administració local nepalesa, substituït per la Gaunpalika.
# Voltxno-Burlínskoie

Voltxno-Burlínskoie (en rus: Волчно-Бурлинское) és un poble del krai de l'Altai, a Rússia, que el 2013 tenia 1.266 habitants.
# Club de Fútbol Nuevo León

El Club de Fútbol Nuevo León, també conegut com a Jabatos de Nuevo León, fou un club de futbol mexicà de la ciutat de Monterrey, Nuevo León. El club va ser fundat el 1957.

## Palmarès

* Segunda División Profesional:
** 1965-66
* Segunda División "B":
** 1987-88

## Vegeu també

* C.F. Monterrey
* Tigres de la UANL

## Referències

* ↑ «Articole Defunct Mexican clubs» (en castellà). [Consulta: abril 2009].
* ↑ Rosas, Sergio Luis. «Recuerdos del Ayer: LOS INOLVIDABLES JABATOS» (en castellà). El Siglo de Torreon, 31-08-2011.
# Bauloi

Bauloi (en rus: Баулой) és un poble de la república de Txetxènia, a Rússia, segons el cens del 2010 tenia 34 habitants.

## Referències

* ↑ «Древнее село Зумсой продолжает жить несмотря ни на что | Информационное агентство "Грозный-Информ"». Arxivat de l'original el 2022-06-02.
* ↑ «Закон Чеченской республики № 46-РЗ от 14.07.08» (doc). Arxivat de l'original el 2012-04-11. [Consulta: 12 desembre 2009].
* ↑ «И вновь оживает древний Зумсой… | Грозный Информ». Arxivat de l'original el 2013-03-03.
* ↑ «В высокогорное село Зумсой возвращаются жители». Arxivat de l'original el 2014-09-08. [Consulta: 21 novembre 2010].